'El Mundo' contra el món
Portades: 'El Mundo' contra el món
Foto: Inspired Images
Barcelona. Dimarts, 30 de juny de 2020. 05:25
Actualitzat Dimarts, 30 de juny de 2020. 09:20
És una reacció molt raonable. Els que escriuen als diaris tenen l’afany que els facin cas i de veure els col·legues de la competència pel retrovisor, com als ciclistes els agrada contemplar la impotència dels perseguidors mentre s’escapen carretera amunt.
Als xats, ves què vols, s'hi parla el típic llenguatge fort, més de caserna que d’acadèmia, on uns es conjuren a fer entrar en raó altres que, si no s’hi posen bé, seran castigats, expulsats, bandejats, etcètera. Això passa a gairebé allà on s’apleguen més de cinc o sis persones (si són catalans n’hi ha prou amb dues o tres) amb algun afany comú i fan plans per sortir-se amb la seva. El diari ho vol presentar com una conspiració malèvola i fa per escandalitzar-se molt que una dirigent digui: “Cal endreçar la casa!”, entre altres horribles expressions que glacen la sang. Aix, uix, oioioioi, quines coses. I així tot.
Fa tota la pinta de ser una fabricació per enfangar els socis de govern de Pedro Sánchez i, de pas, al mateix Pedro Sánchez. Al marge que potser seria més notícia que els qui ens han de protegir filtrin converses privades que no són pas cap delicte —discutir-se com a gats no ho és i el llenguatge fort tampoc—, potser no cal estranyar-se que els altres diaris no se’n refiïn gens ni mica. Si et volen enganyar, ja s'ho faran, però almenys que no plorin.
CORONAVIRUS El curs escolar començarà el 14 de setembre "segurament amb grups de més de 15" El Nacional
Educació Torra eleva fins a 10.000 professors i 450 milions la inversió pel curs que ve El Nacional
Coronavirus USTEC: "Si els nens encomanen, estem lliurats a la improvisació" Anna Solé Sans